NaiveNeuron/SloPal huggingface dataset:
Vaľová, Jana, poslankyňa NR SR (2016-10-14):
Ďakujem veľmi pekne. Ja len veľmi krátku faktickú takto do pléna. Pán Mihál, je rozdiel medzi tým, ktorý opatruje svoje dieťa, matka, a celý život sa oňho stará, a je rozdiel medzi tým, ktorý dostal minimálny dôchodok. Kedysi spadal do hmotnej núdze, mal dôchodok nad 190, na 198 eur, dneska sme mu minimálnym dôchodkom pridali až nad 300 eur. Čiže to bola obrovská nie valorizácia, ale pridanie. Ja sa chcem spýtať, je rozdiel, ak si podnikateľ optimalizoval svoje odvody, ak neodvádzal príjmy do poisťovne a ten mu máme ešte valorizovať, spadol do hmotnej núdze, 198 eur sme mu zvýšili nad 300. Ja si myslím, že je to veľký rozdiel nad matkou, ktorá nemá inú možnosť, stará sa o postihnuté dieťa, a nad tým, ktorým sme pomohli s tými minimálnymi dôchodkami, to boli podnikatelia niektorí, ktorí odvádzali z minimálnej mzdy a si optimalizovali svoje odvody. Ja si myslím, že tam sa im štát veľmi štedro odmenil, a myslím si, že sme boli veľmi, veľmi všetci solidárni, ktorí sme odvádzali poctivo odvody. Ďakujem pekne.
Blanár, Juraj, podpredseda NR SR (2022-10-26):
Ďakujem. Vyhlasujem rozpravu za uzavretú a ospravedlňujem sa, aj keď to bolo troška neskôr, predsa len dávam možnosť. Pán poslanec Fecko chce reagovať na vaše vystúpenie. Čiže rozprava je ešte otvorená. Nech sa páči.
Figeľ, Ján, podpredseda NR SR (2015-11-13):
S ďalšou faktickou Alojz Hlina.
Grendel, Gábor, podpredseda NR SR (2022-11-09):
Pán spravodajca, záverečné slovo? Nie. Áno, termín hlasovania.
Sulík, Richard, predseda NR SR (2011-03-23):
Už nemáte. Vyhlasujem rozpravu za skončenú. Pýtam sa... (Nezrozumiteľné hlasy z pléna.) Prepáčte, prepáčte pán poslanec, nech sa páči.
Kollár, Boris, predseda NR SR (2022-06-14):
Ďakujem pekne. Takže hlasujeme dnes o sedemnástej o tomto návrhu zákona. Prerušujem rokovanie o tomto bode programu. A ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 1039, návrh na jeho pridelenie na prerokovanie výborom je v rozhodnutí č. 1080. Odovzdávam slovo ministrovi práce, sociálnych vecí a rodiny, aby vládny návrh zákona uviedol. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1039.)
Žiak, Miroslav, poslanec NR SR (2022-02-02):
Pán Suja, vy si musíte uvedomiť, že aká je vaša reakcia, taká bude reakcia naša. Včera ste sa mal ospravedlniť pánovi Benčíkovi, bolo to s uznesením výboru. Vy namiesto toho, že by ste sa pánovi Benčíkovi ospravedlnil, tak ste naňho špinil, 10 minút ste bohapusto klamal, očierňoval staršieho pána, čo sa teda pre slušných ľudí nenosí, a takisto som vystúpil ja voči vám. Akú, akú nakúpiš, takú dostaneš, akú dáš, takže rátajte s tým, že keď vy sa budete správať ako buran, tak my budeme voči vám, nebudeme vám ustupovať, lebo zlu sa nemá ustupovať, majú s tým skúsenosti aj iné krajiny z minulosti, zlu sa treba postaviť a vy ste pre nás zlo. Ale dneska paradoxne vystupujete veľmi kultivovane, čo vám chcem poďakovať, ak budete takto vystupovať aj naďalej, tak možno s vami bude aj vecná diskusia, len vy si musíte vstúpiť do svedomia a rozmyslieť si, či chcete komunikovať slušne ako človek, alebo chcete komunikovať ako testosterónový bulo, no.
Tomáš, Erik, poslanec NR SR (2019-10-22):
Len chcem požiadať, aby bolo hlasovanie o tomto bode zajtra o jedenástej dopoludnia. Ďakujem pekne.
V. Veteška, podpredseda NR SR: (2007-11-27):
Pristúpime k tajnému hlasovaniu. Na hlasovacom lístku máte uvedené „hlasujem za odvolanie, proti odvolaniu, zdržiavam sa hlasovania“. Svoju vôľu vyjadríte tak, že na hlasovacom lístku zakrúžkujete tú alternatívu, za ktorú hlasujete, „za“, „proti“, „zdržiavam sa“. Platný je ten hlasovací lístok, na ktorom je zakrúžkovaná len jedna z alternatív. Iné úpravy hlasovacieho lístka sa považujú za neplatné hlasovanie. Prosím všetkých overovateľov, aby sa ujali svojej funkcie a dohliadali na priebeh tajného hlasovania. Súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
B. Bugár, podpredseda NR SR: (2004-05-13):
Pán minister, chcete zaujať stanovisko k rozprave? Nech sa páči.
Laurenčík, Milan, podpredseda NR SR (2021-11-10):
Na faktické poznámky bude teraz reagovať pani poslankyňa Monika Kavecká. Nech sa páči.
Mojš, Milan, poslanec NR SR (2019-05-10):
Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. 
V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali nasledovné výbory: ústavnoprávny výbor, Výbor Národnej rady pre hospodárske záležitosti, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory, predmetný návrh zákona výbory prerokovali do 17. júna 2019 a gestorskom výbore do 18. júna 2019. Pán predsedajúci, otvorte, prosím, všeobecnú rozpravu.
Saloň, Marián, poslanec NR SR (2021-05-12):
Ďakujem veľmi pekne. Vážený pán predsedajúci, milé kolegyne, kolegovia, predkladatelia, v prvom rade sa vám chcem, možno to bude také nezvyčajné vystúpenie z mojej strany ako opozičného politika, ale sa vám chcem poďakovať za veľmi korektný prístup z vašej strany, jedného aj druhého, pretože tak ako v prvom čítaní som vyslovil podporu tomuto návrhu zákona, pretože ten dobrý úmysel tam bol a ten dobrý úmysel sa, verím tomu, že aj naplní a, tak ako povedala predo mnou pani poslankyňa, že naprieč celým politickým spektrom, pretože bola veľmi dobrá myšlienka tohto zákona, ale možno ako hovoria bratia Češi, že chybička se vloudila a nie celkom sa domyslelo to, že pri civilnom je to 75 % z hrubého, pri policajtoch je to 75 z čistého, čo by vo finále zase znamenalo nejaký rozdiel 25 %. A preto vlastne takisto medzi prvým a druhým čítaním chodili viaceré, viaceré emaily od policajtiek, kde žiadali vlastne o takúto podporu, kde aj konfederácia odborových zväzov cez... odborový zväz polície cez konfederáciu odborových zväzov dával pripomienky. Ja som s takýmto pozmeňovákom, respektíve s takouto myšlienkou na výbore prišiel, ale po korektnej debate aj s pánom predsedom výboru, kde sme si to povedali, vysvetlili, počkali sme si na stanovisko vlády, že aké bude to stanovisko vlády, s čím prídu oni vlastne, a na základe toho vlastne dochádza k tomu, že sa zo 75 % bude navyšovať s týmto pozmeňujúcim návrhom na 100 %, plus je tam ešte, bolo doplnené to zastropovanie, tak ako je to v civilnom sektore, čo môj pôvodný pozmeňovací návrh neobsahoval. A teraz možno bude taká jedna, taká zaujímavá paralela zo včerajška, neviem, pri ktorom bode rokovania to bolo, že sa objavili dva pozmeňujúce návrhy, jeden bol horší a jeden bol lepší a prešiel hlasovaním ten horší. Tak my vám dnes ukážeme, že ako by to mohlo fungovať medzi koalíciou a opozíciou, ak sú dva podobné návrhy a jeden je lepší a jeden je horší. Ja uznávam, že ich návrh je lepší, pozmeňujúci návrh je lepší ako môj, a preto ja svoj pozmeňujúci návrh v rozprave ani neprečítam, a teda o ňom sa vôbec hlasovať nebude. A tak môžem aj zagarantovať, že určite podporíme váš návrh či už pozmeňujúceho návrhu, alebo samotného zákona. Takže ešte raz ďakujem pekne. (Potlesk.)
Paška, Pavol, predseda NR SR (2014-11-09):
(Hlasovanie.) Prítomných je 133 poslancov, 53 bolo za, 79 proti, 1 sa zdržal. (Potlesk.) Konštatujem, že Národná rada nevyslovila nedôveru predsedovi vlády Slovenskej republiky Robertovi Ficovi. (Dlhotrvajúci potlesk. Zapískanie v sále.) Pán poslanec Abrhan.
Pčolinský, Peter, podpredseda NR SR (2023-03-23):
Ďakujem. S reakciou pán poslanec Šefčík.
Laššáková, Jana, podpredsedníčka NR SR (2015-03-12):
Ďakujem pekne, pán minister, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi. Nech sa páči, pán poslanec, máte slovo.
Golian, Ján, poslanec NR SR (2011-02-03):
Ďakujem za slovo, pán predsedajúci, dajte, prosím, hlasovať, aby sme prerokovali predložený vládny návrh zákona v druhom čítaní.
Mierna, Anna, poslankyňa NR SR (2020-06-05):
Ďakujem.
M. Kovačócy, poslanec: (2007-05-15):
Národná rada Slovenskej republiky uznesením č. 332 z 9. mája 2007 pridelila vládny návrh zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268), na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor Národnej rady Slovenskej republiky pre obranu a bezpečnosť prerokoval uvedený materiál na svojej 16. schôdzi dňa 10. mája 2007. Neprijal platné uznesenie, nakoľko výbor nebol uznášaniaschopný podľa § 52 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov. Z celkového počtu členov výboru 12 bolo prítomných iba 6 poslancov. Ostatné výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré obdržali poslanci v písomnej forme spoločnej správy. Gestorský výbor odporúča o všetkých pozmeňujúcich a doplňujúcich návrhoch hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa dopĺňa zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady Slovenskej republiky k vládnemu návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 49 na svojej 17. schôdzi. Prosím, pán predsedajúci, otvorte rozpravu k tomuto návrhu.
Halgašová, Jarmila, poslankyňa NR SR (2021-10-20):
Ďakujem.
Pellegrini, Peter, predseda NR SR (2023-12-14):
Pán poslanec Stachura.
Procházka, Radoslav, poslanec NR SR (2010-08-11):
Ďakujem pekne, pán predseda. Vážené panie poslankyne, vážení páni poslanci, Ústavnoprávny výbor Národnej rady Slovenskej republiky ma uznesením z 3. augusta 2010 určil za spravodajcu k vládnemu návrhu ústavného zákona, ktorým sa mení Ústava Slovenskej republiky v znení neskorších predpisov, parlamentná tlač 27.Podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú informáciu. Návrh ústavného zákona bol doručený poslancom zákonom v ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Predkladaný návrh novely Ústavy Slovenskej republiky mení platný právny stav tak, že zužuje imunitu poslancov Národnej rady Slovenskej republiky a sudcov súdov Slovenskej republiky. Konštatujem, že predmetný návrh spĺňa po formálno-právnej stránke náležitosti predpokladané § 67 a § 68 zákona o rokovacom poriadku ako aj náležitosti ustanovené legislatívnymi pravidlami. Zo znenia vládneho návrhu ústavného zákona je zrejmý jeho účel. Zúženie imunity poslancov a sudcov, tak ako to uvádza dôvodová správa, neodporuje požiadavkám Rímskeho štatútu Medzinárodného trestného súdu, ktorého je Slovenská republika zmluvnou stranou. Návrh ústavného zákona nezakladá vplyv, nemá vplyv na rozpočet verejnej správy a podnikateľské prostredie, nevyvoláva sociálne vplyvy, ani vplyvy na životné prostredie a informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení navrhovaného zákona. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 Legislatívnych pravidiel tvorby zákonov a vyplýva z nej, že problematika upravená návrhom právneho predpisu nie je upravená v práve Európskej únie ani v judikatúre Súdneho dvora Európskej únie. Dovoľte mi teraz, vážené pani poslankyne, vážení páni poslanci, pár vlastných viet k predmetu rokovania. Myslím si, že niet vhodnejšej a dôstojnejšej platformy pre hľadanie politickej a odbornej zhody... (Prerušenie vystúpenia predsedajúcim.)
Kollár, Boris, predseda NR SR (2021-12-08):
Pán poslanec Kočiš, nech sa páči, máte slovo.
Brocka, Július, poslanec NR SR (2010-09-09):
V roku 2007 to bolo 35 000 prípadov, zaokrúhľujem na tisíce. Minulý rok už to bolo 74 000, čiže raz toľko, nárast. Kým vyčerpali v roku 2007 238 mil. Sk na takéto dávky, tak minulý rok už to bolo takmer 500 mil., čiže za tri roky 1 mld. Ja mám dokonca podozrenie, že u niekoho, kto je šikovný a má tieto informácie, sa dokonca dá na tom založiť aj podnikanie. Proste ľuďom takto radiť, ako sa dá zarobiť na biede alebo na nie dobrej pozícii Sociálnej poisťovne. Samozrejme, sú to ďalšie príklady, napr. súbeh predčasný dôchodok a zamestnanie. My sme predsa prišli so zámerom, aj bývalá vláda, aj súčasná alebo tí, ktorí sa v tomto pohybujú už viac rokov, že predčasný dôchodok mal byť náhradou za stratu príjmu a mal pomôcť tým, ktorí sú pred dôchodkom, nemôžu sa zamestnať, aby teda mali z čoho žiť. Ale dnes je bežné, že ľudia sa prihlásia a poberajú predčasný dôchodok a zároveň pokračujú v práci alebo zamestnajú sa a poberajú aj plat, aj predčasný dôchodok. Jasné, on je znížený, či o 6 alebo 12 %, je to neporovnateľne menej. A, samozrejme, toto je luxus, ktorý si rovnako už do budúcna nemôžeme dovoliť. A preto chcem vyzvať, aj z tohto miesta aj pri tejto príležitosti, aj príslušníkov opozície, aby sa do tohto procesu zmeny, samozrejme, zmeny k lepšiemu v dôchodkom systéme a pomoci Sociálnej poisťovne pripojili, aby sme tieto zmeny robili spoločne. Ďakujem za vašu pozornosť.
Bugár, Béla, podpredseda NR SR (2019-10-15):
Prezentujme sa a hlasujme o návrhu zákona. (Hlasovanie.) Prítomných 139, za 98, proti 6, zdržalo sa 34 poslancov, 1 nehlasoval. Návrh zákona sme schválili. Prosím teraz pána poslanca Kresáka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1594. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1594.)
Figeľ, Ján, podpredseda NR SR (2015-02-18):
No, nech sa páči, Igor Matovič s reakciou.
Hlina, Alojz, poslanec NR SR (2015-03-20):
Vážená pani predsedajúca, vážené kolegyne, kolegovia, je potrebné k tomu vystúpiť preto, kvôli aj samotnému návrhu samozrejme, a poviem prečo, ale aj trošku procesne. Ja sa tým procesným stránkam budeme venovať. Prebieha rokovanie parlamentu. Neviem, koľkáta je to schôdza presne, (reakcia z pléna) 48. schôdza, je rokovací deň, je piatok, je jedna hodina a dovoľte, aby som ľuďom kvôli záznamu a dokumentácii oznámil, že v rokovacej miestnosti sa nachádza jeden, opakujem jeden, keby som to písal, tak to vypíšem slovne, jeden poslanec za vládnu stranu. Vážení občania, ešte raz, je piatok, je rokovací deň, berieme cca 3-tisíc eur výplatu, je piatok, jedna hodina, z 83 poslancov tu je jeden. Jeden poslanec za SMER a on tu nie je preto, nechcem sa ho dotknúť, že tu chce byť, ale preto, že naňho vyšla služba. Keby nevedeli, že existuje taký inštitút, že všeobecný súhlas, lebo predsedajúca by mohla dať všeobecným súhlasom, že skončíme schôdzu, tak on je tu na to, aby vykríkol, že nedáva všeobecný súhlas. (Prerušenie vystúpenia predsedajúcou.)
Gyimesi, György, poslanec NR SR (2022-05-24):
Ako o druhom budeme hlasovať o podanom pozmeňujúcom a doplňujúcom návrhu pána poslanca Tomáša a je to zavedenie 14. dôchodku.
Vitteková, Anna, poslankyňa NR SR (2014-04-01):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pána poslanca Martvoňa.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o štvrtom pozmeňujúcom návrhu poslanca Lukáša Kyselicu.
Glváč, Martin, podpredseda NR SR (2017-06-14):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Emilovi Ďurovčíkovi, nech sa páči.
Tomáš, Erik, poslanec NR SR (2019-02-07):
Pán kolega Baránik, čo-to, čo-to, že strana, ktorá má v názve slovo sloboda, má problém s tajnou voľbou a žiada verejnú? Čo-to, čo-to? Čo-to sa deje, demokrati z SaS? Tajná voľba je výdobytkom nežnej revolúcie a vy by ste si ju mali ctiť, lenže vy si ju nectíte preto, lebo počas Radičovej vlády došlo k škandalóznej voľbe generálneho prokurátora, kde si práve vaši bývalí kolegovia zo SaS fotili lístočky, navzájom sa kontrolovali a vyvrcholilo to tým, že ste zaviedli, hanebne zaviedli verejnú voľbu, demokrati z SaS. Keď spochybňujete odborné predpoklady Roberta Fica, tomu nemôžete veriť ani vy sám. Tomu dokonca neveria ani jeho nepriatelia, že on nespĺňa odborné predpoklady na post ústavného sudcu. To, čo ste predviedli v ústavnoprávnom výbore, bolo jedno nedôstojné divadlo a som rád, že napokon zvíťazil zdravý rozum. A posledné, čo vám chcem povedať, v mene 15-tisíc členov strany SMER – SD, v mene stále viac ako 0,5 mil. našich voličov si vyprosím od vás, aby ste SMER nazývali zločineckou či kriminálnou organizáciou.
Grendel, Gábor, podpredseda NR SR (2023-06-27):
Pán poslanec Marek Šefčík.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 140 poslancov, za 139, nehlasoval 1. Konštatujem, že sme tento návrh schválili. Nasleduje hlasovanie v druhom čítaní o vládnom návrhu zákona o európskom príkaze na zablokovanie účtov, tlač 307, bod 17 schváleného programu. Dávam slovo spoločnému spravodajcovi z ústavnoprávneho výboru, poslancovi Petrovi Kresákovi, aby hlasovanie uvádzal. Najskôr budeme hlasovať o návrhu zo spoločnej správy výborov a následne pozmeňujúcich a doplňujúcich návrhov. (Hlasovanie o vládnom návrhu zákona o európskom príkaze na zablokovanie účtov a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 307.)
Blanár, Juraj, podpredseda NR SR (2022-03-24):
Ďakujem, pán spravodajca. Čiže budeme hlasovať zajtra o 11. hodine o tomto návrhu zákona. Prerušujem rokovanie o tomto bode programu. Ďakujem predkladateľovi alebo navrhovateľovi. A pristúpime k prvému čítaniu o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Matúša Šutaj Eštoka, Jána Ferenčáka a Jána Blcháča na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov . Tento návrh zákona je pod číslom parlamentnej tlače 937, návrh na pridelenie výborom v rozhodnutí 972. Udeľujem teraz slovo pánovi poslancovi Jánovi Ferenčákovi, ktorý za skupinu poslancov tento návrh v pléne uvedie. Nech sa páči, pán navrhovateľ, máte slovo.
Pellegrini, Peter, predseda NR SR (2024-01-26):
Ďakujem veľmi pekne, pani poslankyňa, na vaše vystúpenie dve faktické poznámky. Ako prvá pani poslankyňa Števulová.
Muňko, Dušan, poslanec NR SR (2015-04-24):
Pán poslanec Uhliarik, ja budem k vám slušnejší, lebo vy ste to nezavinili. Celé to začalo veľmi dobrou reformou pána Zajaca. Lebo aj pán Lipšic tu hovorí o Dôvere. Keby pán Zajac nebol spravil desať poisťovní, potom šesť, tak by dneska ani Dôvera tu nebola. Ja beriem, že zdravotníctvo je poddimenzované. Vy viete veľmi dobre. Ale prekvapuje ma tu, že aj na jednej, aj na druhej strane sa nenájde politická vôľa. Veľmi dobre viete, že tak ako je poddimenzované, že je ďaleko väčšia sieť, ako ju potrebujeme, že je neporiadok v legislatíve, pokiaľ sa týka liekov, že sú neni stanovené normatívy. Zajac zrušil liečebný poriadok a ďalšie veci. Minister Čislák snaží sa aspoň riešiť za tú krátku dobu tie problémy, ktoré sú. A prekvapuje ma hlavne pán Lipšic, keď tu hovorí o Dôvere. A čo hovoríte na Veriteľa, pán Lipšic? Poďme sa vrátiť, kto vytvoril dve kategórie lekárov na Slovensku? A sú tu ďalšie veci, ktoré, keď vystúpim, pomenujem. Ale je to absolútne farizejstvo tu teraz riešiť tento problém. (Potlesk.)
M. Kovačócy, poslanec: (2010-02-09):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
Schlosár, Rastislav, poslanec NR SR (2021-11-30):
Kolega Mizík, správne si povedal, že ten článok VII ods. 2, ktorý chceme vypustiť z ústavy, tam vôbec nemusel byť, nebola to naša povinnosť ani podľa nejakého primárneho práva Európskej únie, ani podľa sekundárneho práva Európskej únie. Skutočnosť je taká, že mnohé štáty, mnohé členské štáty Európskej únie nemajú vôbec takúto vec upravenú vo svojej ústave. Uvediem príklad: či je to Maďarsko, Holandsko, Slovinsko, Belgicko, Chorvátsko alebo Španielsko a dokonca sú aj také členské štáty Európskej únie, ktoré nemajú upravené vo svojej ústave ani prednosť, dokonca prednosť medzinárodných zmlúv pred vnútroštátnymi predpismi, ako napríklad Rakúsko, Poľsko alebo Luxembursko. Čiže naozaj nešlo tu o nič iné ako zbytočnú nadprácu. Podobne ako je to napríklad aj v prípade prijatia spoločnej meny, eura, ktorú síce, tam síce tá povinnosť bola vyjadrená v práve Európskej únie, že musíme prijať euro, ale zase na druhej starne nebolo tam, nebola tam žiadna lehota a Európska únia to viac-menej nevynucuje, aj preto dodnes napríklad Česko, naši susedia Česko, Maďarsko a Poľsko nemajú prijatú, prijaté euro, ale zasa mali sme vo vláde ich, ako to hovoria Česi, eurohujerov, ktorí sa hrnuli do toho, aby sme čím viac sa integrovali, aby sme boli čím viacej v tom jadre Európskej únie a tu máme teraz výsledok a ten výsledok sa ešte bude prehlbovať a dostaví sa, keď uvidíme, ako nám Európska únia týmito všetkými svojimi nezmyselnými opatreniami a rôznymi hlavne byrokratickými nezmyslami veľmi škodí.
Lengvarský, Vladimír, minister zdravotníctva SR (2021-05-06):
Ďakujem.
Šimečka, Michal, podpredseda NR SR (2023-12-06):
Ďakujem veľmi pekne. A teraz by som dal slovo členke výboru pre pôdohospodárstvo a životné prostredie poslankyni Zuzane Matejičkovej, aby informovala Národnú radu o výsledku prerokúvania návrhu vo výbore.
Blanár, Juraj, podpredseda NR SR (2021-02-25):
Ďalší, ktorý požiadal o vystúpenie v rozprave, je pán spravodajca. Nech sa páči, máte slovo.
Vitteková, Anna, poslankyňa NR SR (2014-09-16):
Ďakujem. Pán predsedajúci, kolegyne, kolegovia, v zmysle zákona č. 154/2001 Z. z. o prokuratúre a právnych čakateľoch prokuratúry v znení neskorších predpisov predsedu a ostatných členov disciplinárnej komisie, ako aj primeraný počet náhradníkov vymenúva na tri roky generálny prokurátor z kandidátov navrhnutých Radou prokurátorov, Národnou radou a ministrom spravodlivosti. Rada prokurátorov, Národná rada aj minister spravodlivosti predložia dvojnásobný počet kandidátov na členov disciplinárnej komisie a náhradníkov. Národnej rade bola doručená žiadosť generálneho prokurátora o predloženie kandidátov na členov a náhradníkov disciplinárnych komisií. Predseda Národnej rady Slovenskej republiky vyzval poslancov Národnej rady, aby v termíne do 10. septembra 2014 predložili príslušné návrhy Ústavnoprávnemu výboru Národnej rady. V určenom termíne bolo predložených 20 návrhov. Ústavnoprávny výbor na svojej 82. schôdzi 11. septembra 2014 návrhy prerokoval. Uznesením č. 478 konštatoval, že navrhnutí Jaroslav Bartošek, Branislav Bujňák, František Eliaš, Silvia Fabová, Silvia Fráterová, Jana Gallová, Eva Garajová, Tatiana Jamborová, Jaroslav Klátik, Sylvia Kovačicová, Jarmila Kováčová, Branislav Kupec, Stanislava Nemčíková, Michal Panák, Monika Piknová, Jana Pudláková, Eva Satinová, Ján Sklár, Marián Ukrop, Pavol Zeleňák spĺňajú podmienky ustanovené v zákone č. 154/2001 Z. z. o prokuratúre a právnych čakateľoch prokuratúry v znení neskorších predpisov. Ústavnoprávny výbor odporučil vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a Volebného poriadku o voľbe a odvolávaní iných funkcionárov, schváleného uznesením Národnej rady zo 17. júna 2011 č. 498. Pán predsedajúci, prosím, otvorte rozpravu.
Kaščáková, Renáta, poslankyňa NR SR (2017-02-14):
Áno, ďakujem. V zlúčenej rozprave vystúpili traja poslanci, procedurálny návrh nebol podaný. Preto, prosím, dajte hlasovať o tom, že Národná rada sa uzniesla podľa zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-02-06):
D. Bollová, poslankyňa: Ďakujem pekne, pán predseda. Chcela by som, pán Mikloško, na vás zareagovať. Ak dovolíte, vaše múdre filozofické vystúpenie musí s uznaním prijať každý z tu prítomných. Dovolím si iba maličké poznámky. Bohaté Spojené štáty by dávno pripravili podobné tragické divadlo, ak by neboli rakety, o ktorých ste hovorili, namierené z jednej strany na druhú. Bohatstvo nie je však zárukou múdrosti a nedáva nikomu právo, aby sa správal ako pán sveta, diktoval a určoval, ako majú žiť miliardy ľudí na zemeguli. Niet rovnováhy vo svete, najmä vojenskej, a preto Spojené štáty sa prestali báť. A vôbec si nemyslím, že Spojené štáty americké potrebujú našu pomoc. Zaťahujú nás do konfliktu len preto, aby - dovoľte spôsob vášho vyjadrovania napodobniť - aby nezostali v hriechu sami. Ďakujem.
Laurenčík, Milan, podpredseda NR SR (2020-11-26):
Ďalším písomne prihláseným za klub politickej strany SMER, vystúpi pán poslanec Ján Richter. Nech sa páči, máte slovo.
Poliačik, Martin, poslanec NR SR (2018-02-08):
Už je, už je.
Šeliga, Juraj, podpredseda NR SR (2020-10-20):
Pani Cigániková, poprosím, kľud. Prezentujme sa, prosím, a hlasujme. (Reakcia z pléna.) Pani poslankyňa Záborská. Pani poslankyňa. (Hlasovanie.) Prítomných 121, za nikto, proti 70, zdržalo sa 50, nehlasoval 1. Konštatujem, ani túto informáciu sme neschválili. Nech sa páči.
T. Cabaj, podpredseda NR SR: (2009-12-10):
Pani poslankyňa Košútová, chcete položiť doplňujúcu otázku? Áno, máte na to dve minúty.
T. Lebocký, poslanec: (2008-09-16):
Treba si uvedomiť jednu vec. Povedzme si úplne otvorene. Vy, páni predkladatelia, predložili ste novelu zákona o lesoch č. 326/2005. Teda nie novelu zákona č. 360/2007. Chcem sa spýtať, kto schvaľoval v roku 2005 tristodvadsať šestku o lesoch. Pamätáte sa jeden aj druhý, ako ste hlasovali? To je jedna otázka. Druhá otázka. Pani poslankyňa Tkáčová, viete sami dobre, že o slovenských lesoch aj vo výbore sme rokovali niekoľkokrát a (hlas v sále)... Dobre teda. Pán poslanec Martinák, ja som očakával od vás, že okrem tejto otázky v rámci svojho vystúpenia položíte aj niekoľko ďalších otázok týkajúcich sa napríklad toho, že teda, či tá dôvodová správa, ktorá bola súčasťou predloženej novely, bola skutočne spracovaná na odborne a legislatívne akceptovateľnej úrovni. Predsa veľmi dobre vieme, že vstup do vojenských lesov upravuje nielen zákon o lesoch, ale aj zákon o obrane štátu, zákon o vojenských obvodoch a tak ďalej. A ja pripomínam, že určite tá dôvodová správa by bola bývala oveľa lepšie spracovaná, keby sa bol býval využil napríklad inštitút Lesníckej komisie Výboru Národnej rady pre pôdohospodárstvo, životné prostredie, ochranu prírody. Máte tam svojich odborníkov, nominantov, určite by ste sa boli vyhli takémuto fiasku. Ďakujem za pozornosť.
Danko, Andrej, predseda NR SR (2016-12-08):
Ďakujem. Pán poslanec Ondrej Dostál s reakciami na faktické poznámky.
Figeľ, Ján, podpredseda NR SR (2013-03-13):
Ďakujem za vystúpenie. Na neho je jedna faktická poznámka od pána poslanca Antona Martvoňa. Nech sa páči.
Číž, Miroslav, podpredseda NR SR (2015-09-18):
S reakciou pán poslanec Hlina.
B. Bugár, podpredseda NR SR: (2004-02-03):
(Hlasovanie.) Prítomných 132 poslancov, za 71, proti 7, zdržalo sa 53, nehlasoval 1. Konštatujem, že sme v treťom čítaní . Preto otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu v rámci tretieho čítania za skončenú. Nech sa páči, pán poslanec, záverečné hlasovanie. V. Horák, poslanec: Áno, pán predsedajúci, prosím, aby ste nechali hlasovať o zákone ako o celku s odporúčaním gestorského výboru schváliť.
Hlina, Alojz, poslanec NR SR (2014-07-04):
Ďakujem pekne aj všetkým, čo reagovali na mňa. Ťažko sa mi to hovorí, nerád to pripúšťam, lebo že, áno, že pokiaľ je menej štandardná situácia, tak reagujete na ňu menej štandardne, no, ako. Ale ešte to nie je neštandardne, ale môže to byť neštandardne, lebo sa aj tá môže zvrhnúť, menej štandardná na neštandardnú, a potom vy musíte v zmysle zásady „akú dostaneš, takú vráť“. Ale neni to, samozrejme, absolútne aplikovateľné. Ja som sa chcel skôr dotknúť niečoho iného, a to je to, čo vám zvyšuje alebo znižuje váhu. A tá plnokrvnosť. To znamená, tu kolega Poliačik deklaroval ich plnokrvnosť, konzistentnosť, asi áno, ja neviem. Len bojím sa, že keby sme šli hlbšie, že keby sa niekto mal chuť hrabať v nejakých archívoch, tak by našiel možno nejaké vyjadrenia typu, že prečo je tajná voľba pri personálnych nomináciách enormne dôležitá pre demokraciu. Verím, že – nechcem byť zlý a protivný –, ale verím, že by som ju našiel niekde možno pri niekom, pri, keď nie pri persóne, tak určite pri straníckom nejakom princípe. Takže, viete, na to by som chcel povedať ja, vždycky je lepšie, keď máte oproti sebe plnokrvného liberála, a konzistentného, lebo viete, čo urobí. A potom ešte mu zostáva, aby vyhral voľby, resp. ich nevyhral. Pokiaľ ich nevyhrá, no tak stále len bude tvrdiť, že je konzistentný v tej veci. Čiže to tým chcem povedať, že nemeňme sa ako meňavka, hej, že to niekedy, alebo sekundárnym dôsledkom toho je, že tá váha naša sa znižuje. Ďakujem.
Pellegrini, Peter, predseda NR SR (2015-06-18):
Ďakujem vám, pán prezident, za vaše vystúpenie. (Odchod prezidenta SR Andreja Kisku v sprievode predsedu NR SR Petra Pellegriniho za zvukov prezidentských fanfár.)
J. Počiatek, minister financií SR: (2008-09-18):
Ďakujem, skončil som.
Laššáková, Jana, podpredsedníčka NR SR (2012-10-17):
Prerušujem rokovanie o tomto bode programu a budeme pokračovať v rokovaní. Nasledujúcim bodom programu je prvé čítanie o vládnom návrhu zákona o fonde na podporu vzdelávania . Vládny návrh zákona je uverejnený ako tlač 228. Návrh na jeho pridelenie na prerokovanie výborom je v rozhodnutí č. 225. Odovzdávam slovo ministrovi školstva Dušanovi Čaplovičovi, aby vládny návrh zákona uviedol. Nech sa páči, pán minister.
Gabániová, Darina, poslankyňa NR SR (2011-09-13):
Prečíta si to potom z prepisu.
B. Bugár, podpredseda NR SR: (2002-08-20):
Takže pán poslanec Maxon, potom pán poslanec Juriš, Ambróš a pán minister. M. Maxon, poslanec: Ďakujem pekne za slovo, vážený pán podpredseda Národnej rady a vážený pán minister, vážené dámy, vážení páni. Celkom úvodom mi dovoľte, aby som poďakoval ministrovi životného prostredia Slovenskej republiky za list, ktorý s najväčšou pravdepodobnosťou dostali všetci poslanci pri príležitosti blížiaceho sa ukončenia volebného obdobia Národnej rady, v ktorom sa nám poďakoval za podporu zákonov, ktoré súvisia s oblasťou životného prostredia. Považujem to za vyjadrenie istej slušnej formy spolupráce príslušného ministra aj s poslancami opozície. Na druhej strane, pán minister, vopred mi, prosím, odpustite, ak v niektorých veciach budem vo väzbe na tento zákon kritický. Po prvé mám zásadnú pripomienku v tom, že vrátený zákon o obaloch, zákon vrátený prezidentom Slovenskej republiky, bol pridelený len výboru pre životné prostredie a ústavnoprávnemu výboru. Pán predseda Národnej rady by si mal uvedomiť, že je to zákon s veľmi vážnymi ekonomickými dopadmi, a som presvedčený, že vrátený zákon o obaloch, prezidentom vrátený zákon o obaloch mal byť v každom prípade prerokovaný aj vo výbore pre hospodárstvo, privatizáciu a podnikanie a v každom prípade aj vo výbore pre financie, rozpočet a menu. Okrem toho mi dovoľte zdôrazniť, že v oblasti legislatívy životného prostredia sa naozaj spravilo veľa, ale súčasne musím zdôrazniť, že spravilo sa naozaj najviac na konci funkčného obdobia a takzvané zelené zákony, na tých ostatných schôdzach Národnej rady boli veľmi intenzívne. Pani kolegyňa a pán kolega, keby ste boli takí láskaví. Pani kolegyňa Záborská, aj pán kolega. (Hlas v rokovacej sále.) Tak ste džentlmen, zobrali ste to na seba. Tak dovoľte mi, aby som vás požiadal, aby ste odtiaľto odišli, aby som mohol... Ďakujem pekne. (Hlas v pléne.) To už nechajte na mňa, či to bude stáť za to. Keď vy hovoríte, tiež to nemá vždy tie parametre. Dobre, ďakujem pekne, že môžem pokračovať. Hovoril som jednoducho o tom, že na konci funkčného obdobia tohto parlamentu bolo príliš veľa zelených zákonov na to, aby sme mohli objektívne vystihnúť všetky ich dôsledky a nakoniec nie je tajnosťou, že pokiaľ ide o zákon o odpadoch, tak s najväčšou pravdepodobnosťou Ústavný súd rozhodne, že niektoré ustanovenia tohto zákona sú v rozpore s ústavou a predovšetkým... Pani kolegyňa, keď máte nejaké problémy, tak choďte to komentovať von. Ja už som si na to zvykol, že väčšinou, teda keď ja rozprávam, tak to komentujete. Vy sa vydávate za takú madonu slušnosti. Tak buďte taká láskavá, aj sa podľa toho správajte.
Matovič, Igor, poslanec NR SR (2016-09-06):
Tiež by som radšej začal pokračovaním mimoriadnej schôdze, mohli sme odvolať Kaliňáka, bolo by to asi zmysluplnejšie. A Valocký je menšia ryba. Ale každopádne ďalší dôvod, ktorý Miro Beblavý nespomenul, je to, že tento pán riaditeľ, ktorý už, bohužiaľ, päť rokov je riaditeľom nemocnice v Nitre, kryl podvod lekárky, ktorá bielila zdravotnú kartu malého dieťaťa, dvojročného dieťaťa, ktorého lekárka pripravila o zdravie, následne tento náš kolega Valocký, ktorý, bohužiaľ, je v zdravotníckom výbore, kryl tento podvod a obhajoval lekárku, ktorá podvod spáchala, a nie tú, ktorá na tento podvod upozornila, pani doktorku Pechočiakovú. Myslím si, že to je ďalší závažný dôvod, prečo tento človek nemá čo robiť v zdravotníckom výbore.
Blcháč, Ján, poslanec NR SR (2024-05-09):
Ďakujem za slovo. Vážený pán kolega Dvořák, ja by som si dovolil na rozdiel od mojich opozičných kolegov, ktorí sa faktickými poznámkami vyjadrovali k vášmu vystúpeniu a nevyjadrovali sa vlastne k vášmu vystúpeniu, ale k niečomu inému, dovolím si povedať pár myšlienok. Vy ste vo svojom vystúpení sa stále obracali na pani ministerku Zuzanku Dolinkovú s tým, že povedali, povedala ste, povedali ste, pani ministerka, toto ste povedali a ja som ju dnes ešte nepočul povedať ani slovo. Možno sa vyjadrí potom na konci, ale ja neviem, z čoho ste vychádzali, že ona niečo povedala. Ak ste mali na mysli stanovisko vlády, to je trošku iné niečo. Potom ste tu asi päťkrát povedali, osem mesiacov, že by už malo byť dosť, že je po voľbách, to je pravda, ale keď si to tak spočítate, tak zhruba šesť a pol mesiaca od toho, kedy sa vláda ujala svojho mandátu, a spomeňte si, čo sa dialo od 25. októbra len do konca roku. Toto obdobie by ste mohli dať úplne nabok, lebo bolo to programové vyhlásenie vlády, pamätáte si, ako ste obštruovali, potom tu bol rozpočet, do ktorého pani ministerka naozaj vybojovala ďalšie nové peniaze, obštrukcie a tak ďalej a tak ďalej. A tiež sa zachraňovala vaša optimalizácia nemocníc, ktorá bola tak naozaj zbabraná, hoci pri schvaľovaní tu všetci stáli a vítali túto tzv. reformu. Ja by som teda možno len odporučil, či by ste nechceli stiahnuť tento návrh, lebo vy ste takí špecialisti, keď ste kedysi hneď po tom, ako vláda ešte ani nebola zostavená, chceli odvolávať pána ministra Eštoka, teraz predčasne podľa mňa ste sa pustili do pani ministerky Dolinkovej, dúfam, že sa vám to nepodarí.
Kollár, Boris, predseda NR SR (2021-11-04):
S ďalšou faktickou poznámkou pán poslanec Pročko, nech sa páči.
Grendel, Gábor, poslanec NR SR (2019-09-25):
Pán predsedajúci, dajte, prosím, hlasovať o tom, že Národná rada Slovenskej republiky berie uvedené uznesenie, teda uvedenú správu na vedomie.
Cigániková, Jana, poslankyňa NR SR (2020-05-12):
Ďakujem pekne. Poprosím kolegov zo zdravotníckeho výboru, aby prišli zajtra o deviatej, o 9.00 ráno bude výbor. Ďakujem pekne.
Bugár, Béla, podpredseda NR SR (2019-09-25):
Pán predseda hneď bude reagovať. Nech sa páči.
Blanár, Juraj, podpredseda NR SR (2022-10-25):
Ďakujem, pán spravodajca. Teraz bude pokračovať vo svojom vystúpení písomne prihlásená pani predsedníčka výboru Anna Andrejuvová a potom dám možnosť prihlásiť sa ústne do rozpravy. Nech sa páči, pani predsedníčka.
J. Laššáková, poslankyňa: (2008-10-24):
Ústavnoprávny výbor Národnej rady Slovenskej republiky uznesením z 15. októbra 2008 ma určil za spravodajcu k návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii, ktorú máme ako tlač 783. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Dôvodová správa uvádza, že návrh ústavného zákona nepredpokladá zvýšené nároky na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Osobitná časť dôvodovej správy obsahuje odôvodnenie jednotlivých ustanovení návrhu ústavného zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskych spoločenstiev a v práve Európskej únie. O tomto ústavnom zákone rokovala Národná rada už v minulom volebnom období aj v tomto volebnom období a nebola vôľa, aby sa takýto návrh prijal. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. b) rokovacieho poriadku nebude pokračovať v rokovaní o návrhu predmetného ústavného zákona. Ďakujem pekne za pozornosť a prosím, pán predsedajúci, otvorte rozpravu.
P. Hrušovský, predseda NR SR: (2003-03-06):
(Hlasovanie). Prítomných je 139 poslancov, za 60, proti 34, zdržalo sa 45. Návrh sme neschválili.
Hort, Milan, podpredseda NR SR (2011-09-13):
Prosím vás, skúste dodržať kľud.
Grendel, Gábor, podpredseda NR SR (2022-06-14):
Vyhlasujem rozpravu za skončenú. Želáte si ešte záverečné slovo, pán navrhovateľ? Nie. Pani spravodajkyňa? Takisto nie. Prerušujem rokovanie o tomto bode programu. Pristúpime teraz k prvému čítaniu o vládnom návrhu zákona o poplatkoch za znečisťovanie ovzdušia. Vládny návrh zákona je uverejnený ako tlač 1040. Návrh na jeho pridelenie na prerokovanie výborom je v rozhodnutí č. 1081. Prosím pána ministra životného prostredia Slovenskej republiky Jána Budaja, aby vládny návrh zákona uviedol. (Rokovanie o vládnom návrhu zákona o poplatkoch za znečisťovanie ovzdušia , tlač 1040.)
Kočiš, Eduard, poslanec NR SR (2021-02-25):
Vďaka za slovo, pán predsedajúci. Pán kolega Šutaj Eštok, správne ste poznamenal vo svojej rozprave, že je nám často vyčítané, že vláda nespolupracuje s Národnou radou a že Národná rada nespolupracuje na nejakom koalično-opozičnom partnerstve. Avšak tuná musím trošku polemizovať, pretože opozícia doteraz, odkedy je vláda Igora Matoviča pri moci, podporila každý jeden rozumný návrh zákona, ktorý prišiel do pléna Národnej rady Slovenskej republiky z akéhokoľvek ministerstva, ktorý bol naozaj pre dobro Slovenskej republiky, pre dobro občanov Slovenskej republiky a naozaj zlepšoval život a fungovanie štátu ako takého. Takže naozaj z radov opozície môžem povedať, že snažíme sa spolupracovať tak dobre, ako len vieme. Z radov opozície však naozaj bolo podaných veľmi veľa dobrých a rozumných návrhov zákona, ktoré neboli hodené do koša, ale boli vyhodené z okna z najvyššieho poschodia. Len preto, že to boli opozičné návrhy zákonov, hlasovalo sa o nich tak, ako sa hlasovalo. Je nám vyčítané, že neponúkame riešenia. Ale veď tých riešení boli ponúknuté desiatky, možno až stovky. Na žiadne rokovania doteraz neboli prizvaní predstavitelia opozičných lídrov a predstavitelia koaličných lídrov. K žiadnemu takému spoločnému riešeniu, spoločnému stretnutiu, pardon, neprišlo a má to jeden jednoduchý racionálny alebo iracionálny dôvod. Ten dôvod sa volá Igor Matovič, pretože tento pán nedokáže vládnuť ani s vládnou koalíciou a jej čelnými predstaviteľmi, tobôž nie s predstaviteľmi opozície. Ďakujem.
Zmajkovičová, Renáta, podpredsedníčka NR SR (2014-02-06):
Pán poslanec Mikloško s reakciou.
Kmec Peter, poslanec NR SR (2020-03-20):
Sľubujem. (Potlesk.)
Hrušovský, Pavol, podpredseda NR SR (2011-09-14):
O vystúpenie požiadal pán minister školstva Eugen Jurzyca. Nech sa páči, pán minister. (Ruch v sále.) Nech sa páči, pán minister.
Laššáková, Jana, podpredsedníčka NR SR (2012-12-17):
Vyhlasujem všeobecnú rozpravu za skončenú, chce k rozprave zaujať stanovisko navrhovateľka? Áno, môžete, nech sa páči, odpovedajte pánovi ... (Dlhšia pauza.) aj Kuffovi.
Pročko, Jozef, poslanec NR SR (2024-01-24):
Michal Sabo, perfektne si reagoval na súčasnú situáciu a ja budem na to reagovať, verím, že pán Danko sa teraz nebude baviť s pánom Huliakom a bude počúvať, aby ma mohol zastaviť, ďakujem, pán Danko, keby som náhodou nerozprával k veci. Takže, Michal, rozprával si presne o tom, že Európska únia nám vyčíta, vyčíta veci, ktoré ide urobiť táto vládna koalícia, ale rozprával si aj o tom, aké veci sa tu dejú, a napríklad naozaj aj polícia, to, čo sa deje nielen tu v pléne, že musíme obhajovať právo, že musíme bojovať proti nespravodlivosti, ale aj na polícii, neschopný minister vnútra ide rušiť NAKA, ide rušiť veci, ktoré naozaj doteraz vyšetrovali, ktoré spravodlivosť nielenže ochraňovali, ale boli úplne v prvej línii, takže minister vnútra tiež musí pod vplyvom Roberta Fica a Petra Pellegriniho robiť veci, ktoré nie sú v súlade so zákonom. A on to aj robí, on je taký, jeho volajú vlastní metrosexuál, takže on je taký, taká slúžka tejto vládnej koalície. To, že je neschopný, je naozaj, už aj policajti, ktorí nám píšu, že také niečo ešte v živote nezažili, takú neschopnosť, takú aroganciu, a keď sa je teraz pozriete na jeho výraz a to, čo teraz robí, tak to je dôkaz toho, ja reagujem, pán Danko, reagujem na predrečníka, ďakujem, že ma sledujete, ste úžasný, a že sa prestávate baviť s Huliakom, takže naozaj táto vládna koalícia robí všetky veci, všetky veci tak, aby ochránila zločincov, aby dala možnosť opäť kradnúť politickým nomenklatúrnym kádrom, aby sa tu mohlo rabovať tak, ako rabovali dlhé roky. Pán Sabo, perfektne ste to popísali a ja vám len poviem toľko, pán Sabo, to ešte len zažijete a zažiješ, Miško, veci, ktoré sa tu budú diať, ako nás budú valcovať títo hranatí valcovia.
Glváč, Martin, podpredseda NR SR (2017-03-23):
Pán poslanec Jurzyca.
Hrnčiar, Andrej, podpredseda NR SR (2017-06-15):
Áno, máte pravdu. Ďakujem. Takže pani poslankyňa Shahzad je tu. „Vážený pán minister, po štyroch rokoch dochádza k zvýšeniu životného minima. Navrhované zvýšenie je pre jednu plnoletú osobu zo 198,09 eura na 199,48 eura. Naozaj podľa vás odzrkadľuje takéto minimálne zvýšenie skutočné potreby poberateľov príspevkov? Viete vyčísliť, aké sú administratívne náklady na túto zmenu, keď napríklad osobná asistencia sa zvýši o dva centy na hodinu?“
Marcinčin, Anton, poslanec NR SR (2010-12-10):
Vážený pán predsedajúci, vážený pán minister, vážené panie poslankyne, vážení páni poslanci, dovoľte, aby som predniesol správu výboru pre financie a rozpočet o výsledku prerokovania návrhu rozpočtu Exportno-importnej banky Slovenskej republiky na rok 2011 (tlač 134). Výbor pre financie a rozpočet ako gestorský výbor podáva Národnej rade túto správu výboru o prerokovaní vyššie uvedeného návrhu rozpočtu. Výbor pre financie a rozpočet uznesením č. 48 z 18. novembra 2010 súhlasil s návrhom rozpočtu, ktorý vykazuje výnosy vo výške 33 226-tisíc eur, náklady vo výške 32 263-tisíc eur. Zároveň odporučil Národnej rade Slovenskej republiky tento návrh rozpočtu schváliť. Výbor pre financie a rozpočet schválil svojím uznesením č. 113 z 26. novembra 2010 aj správu výboru. Navrhol Národnej rade vysloviť súhlas, aby generálny riaditeľ Exportno-importnej banky Slovenskej republiky Mário Schrenkel mohol uviesť návrh rozpočtu Exportno-importnej banky na rok 2011 na schôdzi Národnej rady. Výbor poveril spravodajcu výboru predniesť správu výboru na schôdzi Národnej rady a navrhnúť Národnej rade postup pri hlasovaní.
Mezenská, Helena, poslankyňa NR SR (2015-06-24):
No, dovolím si zareagovať na vás, pán poslanec Mihál, ale v podstate stále ešte vo mne rezonuje a doznieva to rozhorčenie pána poslanca Hlinu, ktorý sa snažil pri téme vianočných dôchodkov upozorniť na to, na čo aj z môjho pohľadu je dôležité, aby vláda a ministerstvo práce, sociálnych vecí a rodiny položilo hlavný dôraz a týmto smerom sústredilo svoju pozornosť. Naozaj, odkedy som sa dozvedela, že v našej krajine máme 45-tisíc exekvovaných dôchodcov, jeden príklad za všetky, ktorý dnes uviedol pán Hlina, aj napriek prijatým opatreniam, ktoré mali posilniť pozície spotrebiteľov na finančnom trhu, tu dnes máme dôchodkyňu, ktorá čelí vážnej úžere, pri pôžičke vo výške tisíc eur dnes musí, vracia cez Sociálnu poisťovňu zo svojho 240-eurového dôchodku 8-tisíc eur. Ak som to prepočítala, že má mesačne vracať exekučnej spoločnosti a vymáhačskej spoločnosti, nebankovému subjektu tých 8-tisíc eur, potrebuje na to 44 rokov. 540 mesiacov a 44 rokov. Naozaj, popri týchto vážnych problémoch 12-eurové vianočné príspevky sú veľmi slabou náplasťou a nad tým sa treba veľmi vážne zamyslieť.